«Տեսանք, որ շատ հետաքրքիր հայտարարություն արեց Մոսկվայում Փաշինյանը գործարարների հետ հանդիպելիս, ի միջի այլոց ասաց (բայց դա շատ կարևոր բան է), որ արվել է, օրինակ, ներդրումային մի խոշոր առաջարկ, որից ինքը կտրականապես հրաժարվել է, որովհետև գտել է, որ պայմանները նվաստացուցիչ են Հայաստանի համար:- Սա առաջին անգամն է, որովհետև ինքս շատ լավ գիտեմ դեպքեր, երբ Հայաստանի Հանրապետության կառավարությունը նախկինում, նախկին կառավարությունները, մասնավորապես՝ դրանցից մեկը, ընդունել է շատ նվաստացուցիչ պայմաններով անընդունելի առաջարկներ միայն նրա համար, որովհետև ունեցել են շահեր, կամ ուղղակիորեն, որովհետև չեն ուզեցել առավել բարդ վիճակների մեջ մտնել, հեշտ է եղել վերցնել և լռել»: